open-index/open-wikipedia-markdown huggingface dataset:
Ωκεανογραφικό

**Ωκεανογραφικό (Ω/Γ)** ονομάζεται το πλοίο με κυρίως επιστημονικό εξοπλισμό για τις ερευνητικές ανάγκες της Επιστήμης της Ωκεανογραφίας και όλους τους κλάδους της (Βιολογική, Γεωλογική, Φυσική και Χημική).

Στην Ελλάδα, ωκεανογραφικά - ερευνητικά πλοία, σκάφη και βαθυσκάφη, διαθέτει η Υδρογραφική Υπηρεσία του Πολεμικού Ναυτικού, το Ελληνικό Κέντρο Θαλασσίων Ερευνών (ΕΛ.ΚΕ.Θ.Ε.), το Ινστιτούτο Αλιευτικής Έρευνας (ΙΝ.ΑΛ.Ε) και το Τμήμα Ωκεανογραφίας και Θαλασσίων Βιοεπιστημών της Σχολής Περιβάλλοντος του Πανεπιστημίου Αιγαίου.

## Ιστορία
Τα ωκεανογραφικά ή ερευνητικά πλοία έχουν τις ρίζες τους από την πρώτη περίοδο των εξερευνήσεων. Το 1766, η Βασιλική Εταιρία προσέλαβε τον Τζέιμς Κουκ για ένα ταξίδι στον Ειρηνικό Ωκεανό, προκειμένου να παρατηρήσει και να καταγράψει την κίνηση της Αφροδίτης γύρω από τον Ήλιο. To "Endeavour", το πλοίο που κατασκευάστηκε για αυτή την αποστολή, ήταν εξοπλισμένο με όλα όσα θα χρειάζονταν για τις αντίξοες συνθήκες που θα αντιμετώπιζε, και όπως γίνεται και με τα σύγχρονα ερευνητικά πλοία, διεξήγαγε παραπάνω από ένα είδη έρευνας, ανάμεσα στα οποία αναλυτική υδρογραφική έρευνα. 

## Χρήσεις

Τα ωκεανογραφικά μπορούν να αναλαμβάνουν υδρογραφικές, ωκεανογραφικές, περιβαλλοντικές, αλιευτικές - ιχθυολογικές, ναυτικές υποβρύχιες έρευνες ή και έρευνες στις αρκτικές περιοχές. Στα αποτελέσματα των ερευνών που αναλαμβάνουν περιλαμβάνεται η συλλογή ωκεανογραφικών δεδομένων (**φυσικές παράμετροι** όπως κύματα, ρεύματα, **χημικές παράμετροι** όπως δείγματα νερού για ανάλυση της συγκέντρωσης οξυγόνου, αλάτων, ανάλυση pH κτλ), η κατασκευή ναυτικών χαρτών, η κατασκευή βαθυμετρικών χαρτών, η αποτύπωση υποθαλασσίων ρηγμάτων, ηφαιστείων και κατολισθήσεων, η καταγραφή σεισμικής δραστηριότητας στον θαλάσσιο πυθμένα, ο εντοπισμός υποθαλάσσιων ορυκτών πόρων, η ανάλυση αλιευτικών - ιχθυολογικών δειγμάτων (π.χ. πλαγκτόν, ψάρια), η χαρτογράφηση θαλάσσιων προσταευόμενων περιοχών και ειδών που διαβιούν σε αυτές (όπως θαλάσσια θηλαστικά), ο εντοπισμός υποβρυχίων και υποβρυχίων ναρκών, χαρτογράφηση θαλάσσιου πυθμένα για πόντιση υποθαλάσσιων αγωγών ή υποθαλάσσιων καλωδίων. 

## Ελληνικό Πολεμικό Ναυτικό
Παλαιότερα Ωκεανογραφικά καράβια του Ελληνικού Πολεμικού Ναυτικού είναι:

* Αλκυόνη ΙΙ (Ωκεανογραφικό)
* Αριάδνη ΙΙΙ (Ωκεανογραφικό) / 2058, Α-231

## Στόλος της Ελλάδας
Ο σημερινός Ωκεανογραφικός στόλος της Ελλάδας περιλαμβάνει:

* τρία υδρογραφικά - ωκεανογραφικά πλοία: ***Υ/Γ-ΩΚ «Ναυτίλος»***, ***Υ/Γ-ΩΚ «Πυθέας»***, ***Υ/Γ «Στράβων»*** και την ***Υδρογραφική «Άκατο-14»*** της Υδρογραφικής Υπηρεσίας (Υ.Υ.) του Πολεμικού Ναυτικού (Π.Ν.)
* δύο ερευνητικά πλοία: το '''''Ω/Κ «ΑΙΓΑΙΟ»''''' και *το *'Ερευνητικό Αλιευτικό πλοίο «ΦΙΛΙΑ»***, ένα διθέσιο [[υποβρύχιο]], το ***βαθυσκάφος «ΘΕΤΙΣ»**'' και τέσσερα υποβρύχια τηλεκατευθυνόμενα ρομπότ από το Ελληνικό Κέντρο Θαλασσίων Ερευνών (ΕΛ.ΚΕ.Θ.Ε.)
* το **Ερευνητικό / Εκπαιδευτικό σκάφος "Ε/Σ Αμφιτρίτη"''' του Τμήματος Ωκεανογραφίας και Θαλασσίων Βιοεπιστημών της Σχολής Περιβάλλοντος του Πανεπιστημίου Αιγαίου.
## Παραπομπές

## Δείτε επίσης
* Ωκεανογραφία
* Ιχθυολογία
* Αλιεία

## Εξωτερικοί σύνδεσμοι

*OCEANIC International Research Vessels Database 

Κατηγορία:Βοηθητικά πλοία
Αλκυών (ναρκαλιευτικό)

Το ναρκαλιευτικό **Αλκυών Μ-211** (πρώην *USS MSC 319*) κατασκευάστηκε στα ναυπηγεία *USA – Peterson Builders Co, Sturgeon Bay Wisc* και παραχωρήθηκε με τα *Πλειάς* και *[[Θάλεια ΙΙ (ναρκαλιευτικό)|Θάλεια]]* στα πλαίσια της στρατιωτικής βοήθειας από τις Η.Π.Α.. Παρελήφθη από το Ελληνικό Πολεμικό Ναυτικό στις 7 Δεκεμβρίου 1970 στο Ναύσταθμο του Τσάρλεστον της Νότιας Καρολίνας. Κατέπλευσε στην Ελλάδα στις 22 Αυγούστου 1971 και εντάχθηκε στη Διοίκηση του Στολίσκου Ναρκαλιευτικών.

Όμοιου τύπου πλοία Αίγλη ΙΙ, Αύρα ΙV, Δωρίς ΙΙ, Δάφνη ΙΙΙ, Αηδών ΙΙ, Κλειώ ΙΙΙ, Κίχλη ΙΙ, Κίσσα ΙΙ και Πλειάς ΙΙ
Είναι κατασκευασμένο από ξύλο και αντιμαγνητικά υλικά. Έχει πλήρες εκτόπισμα 370 τόνους, μήκος 144 πόδια, πλάτος 28 και βύθισμα 8,5 πόδια. Για την πρόωση του χρησιμοποιεί δύο μηχανές ντίζελ, ισχύος 380 ίππων. Ο οπλισμός του αποτελείται από 2 πυροβόλα των 20 χιλιοστών και έχει πλήρωμα 39 άνδρες.

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
*Το Ν/Α Αλκυών Μ-211 στην επίσημη ιστοσελίδα του Ελληνικού Πολεμικού Ναυτικού

Κατηγορία:Ελληνικά Ναρκαλιευτικά
Αλφειός Ι (ατμομυοδρόμων)

Ο ατμομυοδρόμων **Αλφειός Ι**, εκτοπίσματος 400 τόνων, ήταν ένα από τα λεγόμενα «*τέσσερα ποτάμια*» και αδελφό πλοίο με τα Αχελώος, Ευρώτας Ι και Πηνειός Ι, τα οποία αποτέλεσαν την περίφημη Μοίρα των «*ποταμών*». Ναυπηγήθηκε στα ναυπηγεία Thames Ironworks το 1884. Ηταν τρικάταρτο ιστιοφόρο (μπάρκο) με ατμομηχανή και έλικα. Υπέστη ανακατασκευή κατά την περίοδο 1895-97.

Κατά την Κρητική επανάσταση του 1897, με Κυβερνήτη τον Πλωτάρχη Παύλο Κουντουριώτη κάλυψε την απόβαση του εκστρατευτικού σώματος του Συνταγματάρχη Τ. Βάσσου (1 Φεβρουαρίου) στην περιοχή του Κολυμπαρίου Χανίων. Η δράση του συνεχίστηκε και κατά τον Ελληνοτουρκικό Πόλεμο. Τον Απρίλιο υποστήριξε μια αποτυχημένη επιδρομή στη Σκάλα Λεπτοκαρυάς. Στις 6 Μαϊου σταμάτησε, μαζί με το Κανάρης, το ατμόπλοιο «Minerva» (με σημαία Αυστροουγγαρίας) επειδή το τελευταίο μετέφερε Τούρκους στρατιώτες.

Παροπλίστηκε το 1909 αλλά επανενεργοποιήθηκε το 1912 και πήρε μέρος στους Βαλκανικούς Πολέμους με τη μοίρα του Ιονίου.

Το 1919 παρεδόθη στην Υδρογραφική Υπηρεσία. Το 1925 πήρε το όνομα «Ναυτίλος» και παράλληλα άλλαξε η εμφάνισή του. Το μεσαίο κατάρτι αφαιρέθηκε μαζί με όλα τα ξάρτια και την ιστιοφορία. Παροπλίστηκε το 1936.

## Βιβλιογραφία

*Conway's All the World's Fighting Ships, 1860-1905
*Conway's All the World's Fighting Ships, 1906-1922
*Jane's Fighting Ships 1912

Α
Κατηγορία:Ελληνικά Ωκεανογραφικά
Γεγονότα Οκτωβρίου 2006

20ός αιώνας | **[[21ος αιώνας]]** | 22ος αιώνας



Δεκαετία 2000 | **[[Δεκαετία 2010]]** | Δεκαετία 2020



2000 | 2001 | 2002 | 2003 | 2004 | 2005 | **[[2006]]** | 2007 | 2008 | 2009 | 2010



Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
----

Κατηγορία:2006
Αλφειός (ναρκαλιευτικό)

**Αλφειός ([[ναρκαλιευτικό]])**

Τύπου ‘160’

Το ναρκαλιευτικό **Αλφειός** (πρώην *MacQuarie* και *John Williamson*) κατασκευάστηκε στα ναυπηγεία *Norway – Kaldnes Mek Wert. Tonsberq* της Νορβηγίας, ως αλιευτικό – φαλαινοθηρικό Νορβηγικού τύπου. Από τις 8 Δεκεμβρίου 1914 έως τις 17 Αυγούστου 1915, κατά τη διάρκεια του 1ου Παγκοσμίου Πολέμου, υπηρέτησε στο Νορβηγικό Πολεμικό Ναυτικό με το όνομα *MacQuarie*. Στις 21 Ιουνίου 1941 το Βρετανικό ναυτικό ζήτησε το πλοίο από Νορβηγικό ναυτικό ενώ αυτό βρίσκονταν στο Duran και στις 22 Αυγούστου 1941 εντάχθηκε στο Βρετανικό Πολεμικό Ναυτικό και κινήθηκε προς τη Μεσόγειο. Κατά τη διάρκεια του 2ου Παγκοσμίου Πολέμου υπηρέτησε στο Βρετανικό Ναυτικό με το όνομα *John Williamson*, ιδιοκτησίας της εταιρείας *Union Whaling Co Ltd (E. A. Larsen), Durban*. Στις 15 Ιουλίου του 1943 παραχωρήθηκε στο Ελληνικό Πολεμικό Ναυτικό και επεστράφη στην Βρετανία το 1946. Ήταν ομοίου τύπου με τα Αχελώος ΙΙ, Ευρώτας, Πηνειός ΙΙ  και Σπερχειός.

Το *Αλφειός* είχε μέγιστο εκτόπισμα 255 τόνων, μέγιστη ταχύτητα 10 κόμβων και πλήρωμα 30 ανδρών. Ο οπλισμός του αποτελούνταν από 2 πυροβόλα των 20 χιλιοστών.

Κατηγορία:Ελληνικά Ναρκαλιευτικά
Κατηγορία:Ελληνικά πολεμικά πλοία του Β' Παγκοσμίου Πολέμου
Αλφειός ΙΙΙ (αρματαγωγό)

**Αλφειός ΙΙΙ ([[Αρματαγωγό]]) / 3020, L-107**

Πρώην ‘HMS-LST 3020’.

Κατασκευάστηκε στα Βρετανικά ναυπηγεία : ‘U.K. – Swan Banter & Wighan Richardson Ltd Wallsend – on Tyne’. Ομοίου τύπου : ‘Αχελώος ΙΙΙ’, ‘Πηνειός ΙΙΙ’, ‘Στρυμών ΙΙ’, ‘Αλιάκμων ΙΙ’ και ‘Αξιός ΙΙ’. Παρελήφθη από την Αγγλία στις 7 Μαΐου 1947. Κατέπλευσε στην Ελλάδα στις 20 Ιουνίου 1947.  Χρησιμοποιήθηκε εντατικά για Στρατιωτικές και Κρατικές μεταφορές. Επεστράφη στο Βρετανικό Ναυτικό το 1959 στη Μάλτα

## Πηγές
*HMS LST 3020 
*LST (Landing Ship Tank/Troop) 

Κατηγορία:Ελληνικά Αρματαγωγά
Κορβέττα

thumb|230px|Η ιταλική κορβέτα ''Comandante Foscari''
**Κορβέττα** (ή **Κορβέτα**, συντομογραφία: **Κ/Β**), εκ του γαλλικού *Corvette*, είναι κατηγορία πολεμικών πλοίων. 

Κατά το μεσαίωνα ήταν μία ονομασία του πολεμικού πλοίου *[[δρόμων]]*. 

Την εποχή των ιστίων ήταν πλοίο με εκτόπισμα μέχρι 400 τόνους, με πλήρη ιστιοφορία και οπλισμό 25 πυροβόλα επί του καταστρώματος. 

Από τον Β΄ Παγκόσμιο Πόλεμο μέχρι σήμερα, ο όρος αφορά πλοία με εκτόπισμα 800–1200 τόνους, κυρίως συνοδευτικά.

## Κορβέττες του Ελληνικού Πολεμικού Ναυτικού
* Αμαλία
* Αποστόλης / 26, Κ-28, Ρ-10, Κ-34
* Κριεζής / 27, K-32, F-49
* Λυκούδης (πρώην **Χανιά**) / Α-481
* Μεσολόγγιον (πρώην **Λουδοβίκος**)
* Μιλτιάδης
* Πάτραι (πρώην **Αριάδνη**)
* Πρίγκιψ Μαξιμιλιανός (πρώην **Ψαρά**)
* Σαχτούρης / F-80, K-80, Κ-89, Κ-46
* Σπέτσαι (πρώην **Αγαμέμνων**)
* Τομπάζης / F-89, C89, Κ-216
* Ύδρα

## Δείτε επίσης
* Ατμοκορβέττα

## Εξωτερικοί σύνδεσμοι
* 
* 

Κατηγορία:Πολεμικά πλοία
Αμαλία Ι (κορβέτα)

Η κορβέτα **Αμαλία Ι** χωρητικότητας 800 κόρων κατασκευάστηκε στο ναύσταθμο του Πόρου το 1836. Η ναυπήγησή της άρχισε στις 29 Ιουλίου 1836 με επόπτες τους αξιωματικούς υποπλοιάρχους Κοσκορόζη και Θεοχάρη. Καθελκύστηκε στις 13 Νοεμβρίου του ιδίου έτους. Η καθέλκυση συνέπεσε με τους γάμους της Αμαλίας και του Όθωνα (10-22 Νοεμβρίου 1836). Αυτό το γεγονός είχε ως συνέπεια την απόδοση του ονόματος του πλοίου. Χαρακτηρίστηκε ως ένα από τα καλύτερα πλοία της εποχής εκείνης.

Χρησιμοποιήθηκε για σοβαρές αποστολές όπως την δίωξη ληστών και πειρατών, μεταφορά επισήμων και αλλού. Στις 14 Οκτωβρίου 1852 ναυάγησε πλησίον άκρας Κόγχη της Σαλαμίνας εξαιτίας σφοδρής καταιγίδας. Την ίδια μέρα στην Αθήνα από την ίδια αιτία έσπασε ένας από τους στύλους του Ολύμπιου Διός.

Κατηγορία:Ελληνικές Κορβέτες
Ατμοδρόμων

Ο **ατμοδρόμων** είναι πολεμικό πλοίο, ξύλινο ή μεταλλικό με ιστιοφορία δρόμωνα (Νάβα) με ατμομηχανή για βοηθητική πρόωση.

Οι ατμοδρόμωνες του Ελληνικού Πολεμικού Ναυτικού είναι: 

* Αμαλία ΙΙ (ατμοδρόμων) / Ατμοφρεγάτα

## Πηγές
*Π. Δρανδάκη, *Μεγάλη Ελληνική Εγκυκλοπαίδεια*, λήμμα "πλοίο".

Κατηγορία:Πολεμικά πλοία
Κατηγορία:Ατμοκίνητα πλοία
Αμαλία ΙΙ (ατμοδρόμων)

Ο ατμοδρόμων **Αμαλία** (ατμοφρεγάτα) κατασκευάστηκε στα αγγλικά ναυπηγεία *Pitcher* κατά το διάστημα 1859-1861 και στις 23 Οκτωβρίου 1861 κατέπλευσε στην Ελλάδα. Ήταν κατασκευασμένο εξ ολοκλήρου από ξύλο, με εκτόπισμα 1680 τόνων και οπλισμό τα πυροβόλα Paixhans που αγοράστηκαν το 1852 για το πλοίο *Μαξιμιλιανός*.

Επί βασιλείας Όθωνα συμμετείχε στον αποκλεισμό του Ναυπλίου, για την καταστολή της Ναυπλιακής Στάσης και στη συνέχεια της επανάστασης της νήσου Κύθνου. Τον Οκτώβριο του 1862, όταν άρχισε η επανάσταση που είχε ως αποτέλεσμα την εκθρόνιση του Όθωνα και της Αμαλίας, το Βασιλικό ζεύγος βρίσκονταν επί του *Αμαλία*. Κυβερνήτης του *Αμαλία* ήταν ο Λεωνίδας Παλάσκας, ο οποίος συνόδευσε τον Όθωνα στην εξορία. Το πλοίο μετά τη μεταπολίτευση μετονομάστηκε σε *Ελλάς*.

Στις 10 Οκτωβρίου 1863 έφθασε με αυτό στην Ελλάδα (Πειραιά) ο νέος Βασιλιάς Γεώργιος Α΄ και σε αυτό παραδόθηκε στο λιμάνι του Κατακώλου (Ηλεία) από τον τελευταίο Άγγλο Αρμοστή της Επτανήσου Στορξ, η μεγάλη Σημαία της Επτανήσου. Στις 25 Μαρτίου 1864 αγκυροβόλησε στην Κέρκυρα για τις εορταστικές εκδηλώσεις της ενσωμάτωσης.

Τον Νοέμβριο του 1867 μετέφερε από το Μπρίντιζι της Ιταλίας τη μέλλουσα Βασίλισσα Όλγα.

Το 1869 αποφασίστηκε να μεταβεί στην Τεργέστη για γενική επισκευή, η οποία όμως δεν πραγματοποιήθηκε λόγω υψηλού κόστους και ρυμουλκήθηκε πίσω στον Πόρο. Το 1878 πραγματοποιήθηκε εκτεταμένη ανακατασκευή και κατά τις περιόδους 1884-1885 και 1892-1905 χρησιμοποιήθηκε ως έδρα της Σχολής Ναυτικών Δοκίμων. Παροπλίστηκε το 1906 και χρησιμοποιήθηκε ως ναυτώνας. Ημιβυθίστηκε στον Πόρο, ανελκύστηκε το 1921 και διαλύθηκε.

## Πηγές
*www.worldnavalships.com
*http://www.hellasarmy.gr/ 
*Conway's All the World's Fighting Ships, 1860-1905
*περιοδικό Ναυτική Ελλάς

Κατηγορία:Ελληνικά πολεμικά πλοία
Ατμοφρεγάτα

Η **ατμοφρεγάτα** είναι τρικάταρτο πολεμικό πλοίο με ιστιοφορία μεγάλου δρόμωνος και ατμομηχανή για βοηθητική πρόωση. Το πρώτο πολεμικό πλοίο που μπορεί να θεωρηθεί ως ατμόπλοιο ήταν το *Demologos*, που ναυπηγήθηκε το 1815 για το Πολεμικό Ναυτικό των Ηνωμένων Πολιτειών.

## Ατμοφρεγάτες του Ελληνικού Πολεμικού Ναυτικού
* Αμαλία ΙΙ
* Ελλάς ΙΙ

## Παραπομπές


## Εξωτερικοί σύνδεσμοι
* 

Κατηγορία:Πολεμικά πλοία
Νινουρτά

Στην ακκαδική και σουμεριακή μυθολογία, ο **Νινούρτα** είναι ο θεός της πόλης Νιππούρ, ο οποίος συχνά ταυτίζεται με τον **Νινγκίρσου**, ενώ λατρευόταν ως τριάδα μαζί με τους θεούς Ενλίλ και Νινλίλ, τους γονείς του.

Ο Νινούρτα είναι θεός της βροχής και της αστραπής, της γονιμότητας και της γεωργίας. Το όνομά του σημαίνει «Κύριος της Γης». Όταν οι Πινακίδες του Πεπρωμένου κλάπηκαν από το πλάσμα Ανζού, κατάφερε να τις επανακτήσει. 

## Σύμβολα
Ο Νινούρτα εμφανίζεται, συνήθως, με τόξο και βέλος, ή σπαθί (σαν δρεπάνι) το οποίο ονομάζεται «σαρούρ». Το σπαθί αυτό (ή σκήπτρο σε άλλες αναπαραστάσεις) έχει την ικανότητα της ομιλίας και κάποιες φορές μεταμορφώνεται σε φτερωτό λιοντάρι. Άλλα σύμβολα είναι ο κεραυνός και τα 2 φίδια που εμφανίζονται σε κάποιες αναπαραστάσεις στο σκήπτρο του. 

## Βιβλιογραφία
#Κείμενα της Εγγύς Ανατολής, Ενούμα Έλις, Σειρά: Τα κείμενα των Λαών - Εκδ. Καστανιώτη  
#Μυθολογία της Μέσης Ανατολής - Ε.Χουκ – Εκδ. Γ.Αναγνωστίδη.  
#Μύθοι της Μεσοποταμίας - Henrietta Mc Call – Εκδ. Δημ. Ν. Παπαδήμα 

Κατηγορία:Σουμεριακή μυθολογία
Κατηγορία:Θεότητες της υγείας
Κατηγορία:Θεότητες της καταστροφής
Photoshop tennis

Το **Photoshop Tennis** είναι ένα παιχνίδι που παίζεται στο internet χρησιμοποιώντας το Photoshop ή κάποιο άλλο πρόγραμμα επεξεργασίας εικόνας. Συνήθως παίζεται από δύο παίκτες σε διάφορα forums.
Ξεκινώντας, ο ένας παίκτης ανεβάζει μία εικόνα της αρεσκείας του και έπειτα ο άλλος παίκτης ξεκινάει τις τροποποιήσεις, χωρίς όμως να καταστρέψει την αρχική εικόνα. Έπειτα ανεβάζει την επεξεργασμένη εικόνα και το παιχνίδι συνεχίζεται με τις τροποποιήσεις του άλλου παίκτη.

Συνήθως κριτές είναι οι υπόλοιποι χρήστες που επιδοκιμάζουν την προσπάθεια των δύο παικτών.

Κατηγορία:Ψηφιακές τέχνες
Κονστάνς Μόνεϊ

Η **Κονστάνς Μόνεϊ** (*Constance Money*, αληθινό όνομα: *Susan Jensen*, 30 Νοεμβρίου 1955) ήταν Αμερικανίδα ηθοποιός πορνογραφικών ταινιών. 

## Βιογραφία-Καριέρα
Η Κοντστάνς ξεκίνησε να εμφανίζεται σε ταινίες πορνό σε ηλικία 19 ετών. Υπήρξε μια από τις πρώτες μεγάλες σταρ χάρις στον πρωταγωνιστικό της ρόλο σε μια από τις κλασσικότερες ταινίες του είδους, το *[[The Opening of Misty Beethoven]]*. Η ταινία αυτή της πρώιμης εποχής του πορνό υπήρξε μια από τις καλύτερες διαχρονικά και ένας από του βασικούς λόγους ήταν η ερμηνεία της νεαρής, όμορφης, καστανομάλας ηθοποιού. 

Ακολούθησαν και άλλες ταινίες και κάποια στιγμή εξέφρασε την επιθυμία να μεταπηδήσει σε κανονικές ταινίες (εμφανίστηκε μάλιστα στο *[[10 (ταινία)|10]]* του *[[Μπλέηκ Έντουαρντς]]*) μολονότι έφερε το στίγμα της πορνοστάρ. Υπήρξε μάλιστα η πρώτη ηθοποιός του είδους της που φωτογραφήθηκε για το περιοδικο *[[Πλέιμποϊ]]* (Ιούλιος 1978) όπου και αποκάλυψε το πραγματικό της όνομα. Όταν η προσπάθεια της για μια καριέρα στο Hollywood απέτυχε, εμφανίστηκε σε μερικά ακόμη πορνογραφικά φιλμ και σύντομα αποσύρθηκε (μέσα δεκαετίας '80). Μετακόμισε στην Αλάσκα και δεν απασχόλησε έκτοτε τη δημοσιότητα.

## Άλλα Στοιχεία
*Το ψευδώνυμο "Constans Money" (Constance > Contant "συνεχής" + money "χρήμα") της το έδωσε ο Ράντλεϊ Μέτζγκερ επειδή όταν γύριζαν το "Misty Beethoven" του ζητούσε συνεχώς λεφτά
*Για την ίδια ταινία η Κονστάνς δήλωσε ότι τελικά δεν έιχε πληρωθεί ούτε και είχε υπογράψει κάποιου είδους συμβόλαιο. 

## Φιλμογραφία
*Wild Orgies (1986)
*Hustler Video Magazine 2 (1984)
*Super Sex (1983)
*Taste Of Money (1983)
*Maraschino Cherry (1977)
*Mary! Mary! (1977)
*Anna Obsessed (1977)
*Barbara Broadcast (1977)
*Joy Of Letting Go (1976)
*The Opening of Misty Beethoven (1975)
*Confessions Of A Teenage Peanutbutter Freak (1975)

## Εξωτερικοί σύνδεσμοι
*Η Κονστάνς στην IAFD (Ιnternet Adult Film Database)
* H Kονστάνς στην AFDb (AdultFilm DataBase)

Κατηγορία:Αμερικανίδες ηθοποιοί πορνογραφικών ταινιών
Αντίδωρο

thumb|205px|Αντίδωρα
**Αντίδωρο** ονομάζεται μικρό κομμάτι άρτου από το αγιασμένο στην προσκομιδή πρόσφορο. Λέγεται έτσι γιατί παλαιότερα προσφερόταν «αντί του δώρου» (της Θείας Κοινωνίας) σε όσους πιστούς δεν κοινωνούσαν. Σήμερα προσφέρεται σε όλους τους πιστούς.

Κατηγορία:Ορθόδοξη Θεία Λειτουργία
Κατηγορία:Τρόφιμα μαγειρεμένα στο φούρνο
Κατηγορία:Ψωμιά
Κατηγορία:Τρόφιμα θρησκευτικού χαρακτήρα
The Opening of Misty Beethoven

Το **The Opening of Misty Beethoven** είναι μια αμερικανική πορνογραφική ταινία γυρισμένη το 1975 σε σκηνοθεσία του Ράντλεϊ Μέτζγκερ (με το ψευδώνυμο *Henry Paris*).

## Ιστορία
Σε μια εποχή που τα πορνό άρχιζαν να γίνονται δημοφιλή και να προβάλλονται ακόμη και σε κανονικά σινεμά οι ταινίες αυτές είχαν δυο σημαντικές διαφορές με το μέσο πορνό της τελευταίας 20ετίας. Καλογυρισμένες, ακριβές παραγωγές και ένα (έστω και υποτυπώδες) σενάριο. Το σενάριο του "Misty Beethoven" ήταν ένα από τα πιο αξιόλογα, βασισμένο στο μύθο του Πυγμαλίωνα και πιο συγκεκριμένα στο ομότιτλο θεατρικό έργο του Μπέρναρντ Σω - στο οποίο είχε βασιστεί και η γνωστή χολυγουντιανή παραγωγή Ωραία Μου Κυρία (αγγλικά: «My Fair Lady»). 

Η παραγωγή ήταν ακριβή, με σχετικά υψηλό προϋπολογισμό, και περιελάμβανε γυρίσματα σε Παρίσι, Ρώμη και Νέα Υόρκη. Βασικοί ερμηνευτές ήταν οι Κόνστανς Μόνεϊ, Γκλόρια Λέοναρντ και Τζέιμι Γκίλις. Η ταινία κέρδισε αρκετά βραβεία και σήμερα θεωρείται σαν μια από τις κλασσικότερες ταινίες του είδους και μία από τις ταινίες που σηματοδότησαν την εποχή που αποκαλούμε «golden age of porn» («η χρυσή εποχή του πορνό»), το διάστημα δηλαδή 1975-1985.

Το 2004 η ταινία ξαναγυρίστηκε σε μορφή μιούζικαλ σε σκηνοθεσία της Βερόνικα Χαρτ, με τους Σάνσετ Τόμας, Ράντι Σπίαρς, Τζούντι Μίντοους, Άσια Καρέρα και Κλόε.

## Διανομή ρόλων
* Κονστάνς Μόνεϊ - *Misty Beethoven*
* Τζέιμι Γκίλις - *Seymour Love*
* Ζακλίν Μποντάντ - *Geraldine*
* Τέρι Χολ - *Tanya*
* Ρας Κιν - *Lawrence Layman*
* Γκλόρια Λέοναρντ - *Barbara*
* Κάλβιν Κάλβερ - *Casey Donovan*
* Μέρι Στούαρτ
* Τζένι Μπάξτερ - *Janet Baldwin*
* Σύνθια Γκάρντνερ
* Ελέν Σιμόν
* Μάρλεν Γουίλομπι
* Σπόλντινγκ Γκρέι

## Βραβεία
* 1976
* Καλύτερη Ταινία (Adult Film Association of America)
* Καλύτερος Ηθοποιός - *Τζέιμι Γκίλις* (Adult Film Association of America)
* Καλύτερη Σκηνοθεσία - *[[Ράντλεϊ Μέτζγκερ]]* (Adult Film Association of America) 
* 2002
* Καλύτερη Κλασσική Ταινία σε DVD (Adult Video News)

## Αναφορές


## Βιβλιογραφία
* 
* Heffernan, Kevin, "A social poetics of pornography", *Quarterly Review of Film and Video*, Volume 15, Issue 3, December 1994, pp.&nbsp;77–83. .
* Lehman, Peter, *Pornography: film and culture*, Rutgers depth of field series, Rutgers University Press, 2006, .
* Williams, Linda, *Hard core: power, pleasure, and the "frenzy of the visible"*, University of California Press, 1999, .

## Εξωτερικοί σύνδεσμοι
* ''The Opening of Misty Beethoven'' at MUBI (related to The Criterion Collection)
* 
* Κριτική (στα αγγλικά)

Κατηγορία:Αμερικανικές ταινίες της δεκαετίας 1970
Κατηγορία:Αγγλόφωνες ταινίες
Κατηγορία:Ταινίες του 1975
Κατηγορία:Αμερικανικές ερωτικές ταινίες
Παπαχρήστου ύφαλος

Πρόκειται για επικίνδυνο ύφαλο στη θαλάσσια περιοχή της Ερμιονίδας.

Βρίσκεται ένα μίλι νότια της ανατολικής εσχατιάς των Σπετσών. Η ονομασία του υφάλου δόθηκε από τον Παπαχρήστο Δημήτριο ύπαρχο της ατμοημιολίας Σαλαμινίας που τον ανακάλυψε το 1894 όταν υπηρετούσε σ' αυτήν υπό κυβερνήτη τον Λάζαρο Τσαμαδό.

Κατηγορία:Ύφαλοι του Αιγαίου
Κατηγορία:Ύφαλοι της Ελλάδας
Βελλού

Η **Βελλού** ήταν θαλάσσιο σκάφος του 18ου - 19ου αιώνα. Ήταν εξελιγμένη μορφή μύστικου, ονομασία μάλλον τουρκική (=ευκίνητο). Χρησιμοποιήθηκε πριν το 1821 ως πειρατικό και στη συνέχεια για καταδίωξη της πειρατείας. Ο τύπος αυτός πολεμικού πλοίου είχε μεγάλη ευστάθεια και αντοχές στις καταπονήσεις. Σήμερα έχει εκλείψει.

## Τα σκάφη Βελλού του Ελληνικού Πολεμικού Ναυτικού

## Εξωτερικοί σύνδεσμοι

*Ευρετήριο τύπων πλοίων και πολεμικών όρων 

Κατηγορία:Πολεμικά πλοία
Στεφάνη Πρέβεζας

Η **Στεφάνη** είναι χωριό του νομού Πρέβεζας, που ανήκει στον δήμο Πρέβεζας. Ο πληθυσμός του φτάνει τους 440 κατοίκους σύμφωνα με την απογραφή του 2011.

Βρίσκεται βόρεια του Αμβρακικού κόλπου και του ποταμού Λούρου. Ενώ στον Βορρά του αρχίζει η Μικρή Λάκα Σουλίου, την ανατολή του την κρύβει το ύψωμα του Προφήτη Ηλία, και δυτικά του το Ύψωμα Ράντος και το Ζάλογγο ρίχνουν την σκιά τους.

Η κύρια ασχολία των κατοίκων ήταν και παραμένει η γεωργία και η κτηνοτροφία. Ο πλούσιος βάλτος που σχηματίζει ο ποταμός Λούρος έθρεψε τους κατοίκους με τα χέλια του και τις αγριόπαπιες σε καιρούς δύσκολους, ενώ τώρα ακολουθεί την μοίρα της ευρύτερης περιοχής του Αμβρακικού κόλπου.

## Ιστορία
Αναφέρεται για πρώτη φορά από τον Φίνλεϊ σαν "στενό του Κάντζα" (Κάντζας είναι η παλιά του ονομασία), όταν οι Σουλιώτες έστειλαν στρατό για βοήθεια στο Πέτα της Άρτας (Αύγουστος 1822) όπου έγινε και η ιστορική μάχη. Πριν οι Σουλιώτες φτάσουν στο Πέτα και περνώντας από τον Κάντζα δέχθηκαν την επίθεση των Τούρκων. Σήμερα οι ντόπιοι το φωνάζουν "Στεφάνη" ή "Καντζά".

Βόρεια του χωριού βρίσκονται τα ερείπια της αρχαίας Βάτιας, αποικίας των Ηλείων (7ος αι.π.Χ). Γεωγραφικά ανήκει στα όρια της Αρχαίας Κασσώπης.

Στην ευρύτερη περιοχή της Στεφάνης έχουν εντοπιστεί λίθινα-πυριτολιθικά εργαλεία της Μέσης Παλαιολιθικής Περιόδου (περίπου 40.000-24.000 π.Χ.), οχυρωμένη θέση-κάστρο ελληνιστικής εποχής (323-31 π.Χ.), καθώς και λείψανα του ρωμαϊκού υδραγωγείου της Νικόπολης (31 π.Χ. και μετά). Τέλος, ο περίφημος θησαυρός της Στεφάνης (περίπου 1300-1000 π.Χ. ο οποίος αποτελείται από αμφίστομους πέλεκεις, αιχμές δοράτων και τμήματα χάλκινου τόξου. Οι πέλεκεις ανήκουν στον γνωστό ελλαδικό τύπο. Είναι όμοιοι με τους χάλκινους πέλεκεις από την Καταμάχη Ιωαννίνων και χρονολογούνται στους υστεροελλαδικούς χρόνους. 

Ο θησαυρός της Στεφάνης ανακαλύφθηκε από τον Θεόδωρο Κριτσιμά του Νικολάου (κάτοικο Στεφάνης) στις 16 Μαρτίου 1985, ο οποίος τον παρέδωσε άμεσα στο τμήμα ασφαλείας Πρεβέζης. Συνολικά ο θησαυρός της Στεφάνης αποτελείται από: 4 ολόκληρους πέλεκεις, 6 σπασμένους στη μέση, 3 πέτρες για ακόνισμα, 3 δόρατα διαφόρων σχημάτων και διαφόρου μήκους, 1 σιδερένια βέργα κομμένη στα δύο, και 6 μικρά μπρούτζινα τεμάχια. Σήμερα φυλάσσεται στο μουσείο Ιωαννίνων. 

Η εκκλησία του Αγίου Αθανασίου, πολιούχου του χωριού, δεσπόζει σε ένα ύψωμα πάνω από το χωριό. Ο ναός είναι χτισμένος τον 17ο αιώνα με υπέροχες τοιχογραφίες σε όχι και τόσο καλή κατάσταση. Η σημερινή μορφή του ναού είναι η τρίτη αφού τις προηγούμενες δυο είχε καταστραφεί από πυρκαγιά. Στο ξυλόγλυπτο τέμπλο του αναγράφεται η χρονολογία 1867.thumb|235x235px|αριστερά|Η εκκλησία της Αγίας Βαρβάρας στη Στεφάνη.Ανατολικά του χωριού υπάρχει το παρεκκλήσι της Αγίας Βαρβάρας το οποίο χτίστηκε το 1937 πάνω στα ερείπια μεσοβυζαντινού ναού. Σε εργασίες συντήρησης που έγιναν στο ναό πριν μερικά χρόνια βρέθηκε μπροστά από την ωραία πύλη τάφος, τα στοιχεία του οποίου παραμένουν άγνωστα ακόμη.

## Μετονομασία
Η παλαιά ονομασία του οικωνυμίου ήταν **Καντζάς**. Το 1927 μετονομάστηκε σε **Στεφάνη**. 

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Αμβρακία ΙΙ (ατμοβάρις)

Η ατμοβάρις **Αμβρακία ΙΙ** ήταν σκάφος του Ελληνικού Βασιλικού Ναυτικού που έδρασε στο τέλος του 19ου και στις αρχές του 20ού αιώνα. Κατασκευάστηκε στα ναυπηγεία Thames Ironworks του Ηνωμένου Βασιλείου, μαζί με το όμοιου τύπου σκάφος Άκτιον Ι ειδικά για επιχειρήσεις στον Αμβρακικό κόλπο.

Ηταν κανονιοφόρος τύπου Rendel με εκτόπισμα 433 τόνων, εξοπλισμένη με σταθερό πυροβόλο Krupp 10,2in/30, η σκόπευση του οποίου γινόταν με στροφή του πλοίου. Διέθετε επίσης ένα πυροβόλο των 5,9in/30 και δύο μικρά ταχυβόλα της 1 λίβρας.

Το 1910, μετά από γενική επισκευή, το πλοίο διέθετε το πυροβόλο των 10,2 ιντσών και μόνο ένα ταχυβόλο της 1 λίβρας. Εντάχθηκε στο δυναμικό του Στόλου με την ονομασία **Ύδρα ΙΙ**, αλλά μετονομάσθηκε σε «Αμβρακία ΙΙ» το 1889. Έλαβε μέρος σε επιχειρήσεις κατά τους πολέμους του 1897 και του 1912-13.

Μετά το τέλος του Α΄ Παγκοσμίου Πολέμου μετατράπηκε σε εκπαιδευτικό και αξιοποιήθηκε από τη σχολή πυροβολικού του Πόρου έως το 1931 περίπου.

## Βιβλιογραφία

*Conway's all the world's fighting ships, 1860-1905
*Conway's all the world's fighting ships, 1906-1922
*Jane's fighting ships 1912

Κατηγορία:Ελληνικές ατμοβάριδες
Αμβρακία
Πανελλήνιο πρωτάθλημα καλαθοσφαίρισης ανδρών 1956-1957

Το **17o [[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1956–57** διεξήχθη στην Αθήνα, ξεκίνησε στις 11 Ιουνίου 1957 και ολοκληρώθηκε στις 21 Ιουνίου 1957. Πρωταθλήτρια ομάδα αναδείχθηκε ο Πανελλήνιος για έκτη φορά στην ιστορία του.

Στο πρωτάθλημα συμμετείχαν συνολικά επτά ομάδες, τέσσερις από το τοπικό πρωτάθλημα της Αθήνας (ΑΕΚ, Ολυμπιακός, Πανελλήνιος, Σπόρτιγκ), δύο από το πρωτάθλημα Θεσσαλονίκης (ΠΑΟΚ, ΧΑΝΘ) και ο Κεραυνός Καΐρου, ένας σύλλογος ομογενών από την Αίγυπτο. Οι αγώνες των πρώτων δύο αγωνιστικών διεξήχθησαν στο Κλειστό του Πανελληνίου και οι υπόλοιποι αγώνες στο Παναθηναϊκό Στάδιο, εκτός από δύο που πραγματοποιήθηκαν στο Κλειστό του Εθνικού ΓΣ (Κεραυνός–ΠΑΟΚ και Κεραυνός–ΑΕΚ) και τον αγώνα ΧΑΝΘ–Σπόρτιγκ που έγινε στο Κλειστό του Τρίτωνα. Ο Πανελλήνιος και ο Ολυμπιακός ισοβάθμησαν στην πρώτη θέση της βαθμολογίας και ο τίτλος κρίθηκε σε τελικό μεταξύ των δύο ομάδων, ο οποίος έληξε με 62–60 υπέρ του Πανελληνίου μετά από παράταση.

Ο Πανελλήνιος αγωνίστηκε χωρίς τους τραυματίες Ρουμπάνη και Μανιά ενώ συμμετείχαν οι Χολέβας 2π., Παπαδήμας 10π, Στεφανίδης 18π., Χρηστέας 26π, Μαυρολέων 6π., Σακκελης, Μόσχος. Για τον Ολυμπιακό αγωνίστηκαν οι Αλ. Σπανουδάκης 12π., Γ. Σπανουδάκης 20π., Βαμδακούσης, Γερακαράκης 10π., Αργυρόπουλος 18π., Δουρατσος, Μπίσυλλας.

Οι καλαθοσφαιριστές του πρωταθλητή Πανελλήνιου ήταν οι: Χολέβας, Μανιάς, Χρηστέας, Παπαδήμας, Μόσχος, Στεφανίδης, Αρ. Ρουμπάνης, Γ. Ρουμπάνης, Σακέλης, Μακρυνικόλας, Καρβέλας, Λέκκας, Αναγνωστόπουλος.

## Βαθμολογία

**Β**= Βαθμοί, **Α**= Αγώνες, **Ν**= Νίκες, **Η**= Ήττες, **ΠΥ**= Πόντοι υπέρ, **ΠΚ**= Πόντοι κατά, **ΔΠ**= Διαφορά πόντων

## Πίνακας αποτελεσμάτων

### Τελικός

## Παραπομπές


## Εξωτερικοί σύνδεσμοι
*Αθλητική Ηχώ - Ψηφιακό Αρχείο

1956-57
Κατηγορία:Καλαθοσφαίριση το 1956
Κατηγορία:Καλαθοσφαίριση το 1957
Παραγάδι

Το **παραγάδι** είναι ένα πολυάγκιστρο αλιευτικό εργαλείο. Αποτελείται από μια πετονιά με πολλά αγκίστρια.

## Χρήση
Το νήμα (μάνα) του παραγαδιού συγκεντρώνεται σε ρηχό πανέρι κυκλοτερώς στα χείλη του οποίου φέρονται φελλοί όπου και καρφώνονται τα άγκιστρα. Κατά το στάδιο του δολώματος ένα ένα αγκίστρι απαγκιστρώνεται από το φελλό, δολώνεται και αφήνεται μια σπιθαμή έξω από το πανέρι. Ο εξοπλισμός του εργαλείου αυτού συμπληρώνεται με τους λεγόμενους "πόδες" (κ. ποδάρια) του παραγαδιού. Αυτοί είναι δύο ισχυρά νήματα που φέρουν στο ένα άκρο τους βαρίδια (μολύβι) και στο άλλο σημαντήρα (καλαδούρι) που παλαιότερα ήταν κενή κολοκύθα. Η αρχή του παραγαδιού δένεται στον ένα πόδα και ποντίζεται σε ορισμένο σημείο που ανευρίσκεται αργότερα από το σημαντήρα. Στη συνέχεια ρίπτεται αργά αργά ολόκληρο το παραγάδι "εν κινήσει" είτε κωπηλατώντας, είτε με μικρή ταχύτητα από μηχανοκίνητη λέμβο, έτσι ώστε αυτό ν΄ απλωθεί σε ευθεία, συνήθως παράλληλα προς την ακτή. Όταν ολοκληρωθεί η ρίψη (καλάρισμα) του, στο τέλος προστίθεται και ο έτερος πόδας με τον σημαντήρα. Σε περίπτωση που ο βυθός είναι βραχώδης, έχει, δηλαδή, πολλά σκαλώματα, μπορούν να τοποθετηθούν ενδιάμεσοι σημαντήρες, έτσι ώστε να καταστεί δυνατή η ανέλκυσή (λεβάρισμα) του, σε περίπτωση που κοπεί η μάνα.

Η παραμονή του αλιευτικού αυτού εργαλείου στη θάλασσα εξαρτάται, εν πολλοίς, από το χρησιμοποιούμενο δόλωμα, αλλά είναι, συνήθως, της τάξεως των 2-3 ωρών. Το σημείο πόντισής του γίνεται αναγνωρίσιμο και από τα "σημάδια" που βάζουν οι αλιείς που δεν είναι τίποτε άλλο από ευθυγραμμίσεις με χαρακτηριστικά σημεία επί της ακτής.

Ως καλύτερος χρόνος ρίψης και ανέλκυσης του παραγαδιού είναι από τις 05.00 μέχρι τις 08.30 το πρωί. Πολλοί ρίχνουν παραγάδι και απόγευμα ή, ακόμη, και μεσημέρι. Διακρίνεται σε παραγάδι αφρού και παραγάδι βυθού. Το πρώτο κρίνεται παράνομο στην Ελλάδα.

## Είδη παραγαδιού
Τα παραγάδια διακρίνονται σε "χοντρά", "μέτρια" (ή σκαθαρωτά ή μέντζα) και σε "ψιλά". Στα πρώτα τα νήματα είναι χοντρά και τ΄ αγκίστρια μεγάλα, στα δεύτερα όλα είναι μέτρια και στα τρίτα το νήμα είναι λεπτό και τ΄ άγκιστρα ψιλά. Τα χοντρά παραγάδια είναι κυρίως για αλιεία τη νύκτα, στο πέλαγος και σε συνήθη βάθη από 50 ως 100 μέτρα για αλιεία μεγάλων ιχθύων. Γενικά στα παραγάδια συλλαμβάνονται παντός είδους αλιεύματα εκτός από τα αφρόψαρα.

## Απαγορεύσεις
Γενικά για τους ερασιτέχνες αλιείς, απαγορεύεται η αλιεία με παραγάδια πάνω από 150 αγκίστρια ανά ερασιτέχνη αλιέα και πάνω από 300 αγκίστρια, συνολικά, όταν με το σκάφος αλιεύουν περισσότεροι από ένας ερασιτέχνες αλιείς.

Κατηγορία:Αλιευτικά εργαλεία
Μοσχοχώρι Πιερίας

Το **Μοσχοχώρι** είναι πεδινό χωριό στην Πιερία. Ανήκε μεταξύ των ετών 1998 και 2010 στο Δήμο Πέτρας, ενώ από το 2011 και έκτοτε αποτελεί την έδρα της ομώνυμης Κοινότητας του Δήμου Κατερίνης. Κατά την Απογραφή του 2011 είχε 516 κατοίκους. Βρίσκεται δυτικά της Κατερίνης, σε απόσταση περίπου των 10 χιλιομέτρων και σε υψόμετρο 120 μέτρων.

Το καλοκαίρι του 2006 απέκτησε δάσος αναψυχής (πλατανόδασος).

## Υποδομή
Ο κεντρικός ναός είναι της Κοίμησης της Θεοτόκου, όπου πανηγυρίζει το Δεκαπενταύγουστο (15 Αυγούστου).

Το χωριό έχει ένα τριθέσιο Δημοτικό Σχολείο, μονοθέσιο νηπιαγωγείο, αγροτικό ιατρείο, κοινοτικό γυμναστήριο, φαρμακείο και Κέντρο Εξυπηρέτησης Πολιτών (ΚΕΠ). 

Το Μοσχοχώρι έχει ποδοσφαιρική ομάδα (*Δόξα 10*), η οποία αγωνίζεται στην Β΄ Ερασιτεχνική Κατηγορία της ΕΠΣ Πιερίας.  

Η σημαντικότερη απασχόληση του πληθυσμού είναι η καλλιέργεια καπνού. Ενδιαφέρον από πολιτιστική άποψη παρουσιάζουν οι εκδηλώσεις που γίνονται την τρίτη ημέρα του Πάσχα , στις οποίες οι συμμετέχοντες καίνε τη ρόκα (ηλακάτη, εξάρτημα του αργαλειού). Οι εκδηλώσεις αυτές αφορούν το ονομαστό Έθιμο της Ρόκας.

## Ιστορικά στοιχεία
μικρογραφία|Το ηρώο στο Μοσχοχώρι
Το Μοσχοχώρι ονομαζόταν Δέκατο Χιλιόμετρο μέχρι το 1962, επειδή βρίσκεται στο δέκατο χιλιόμετρο της Κατερίνης. Στη διάρκεια του Εμφυλίου Πολέμου πυρπολήθηκε ο Μοσχοπόταμος και οι κάτοικοι αυτού του χωριού αναγκάστηκαν να καταφύγουν στην περιοχή όπου βρίσκεται το σημερινό Μοσχοχώρι. Έτσι, οι παλαιότεροι κάτοικοι του Μοσχοχωρίου κατάγονται από το Μοσχοπόταμο.

Το Μοσχοχώρι ως κοινότητα αναγνωρίστηκε το 1966. Οι κοινοτικές εκλογές διεξήχθησαν στις 16 Οκτωβρίου 1966 και η εγκατάσταση των νέων κοινοτικών αρχόντων έγινε την 1η Ιανουαρίου 1967.

Χαρακτηριστικό είναι το γλωσσικό ιδίωμα των κατοίκων του χωριού, που οδήγησε στην έκδοση πονήματος από την Εταιρεία Μακεδονικών Σπουδών.

Από το Μοσχοχώρι κατάγεται ο πολιτικός, βουλευτής και πρόεδρος του κόμματος ΝΙΚΗ Δημήτρης Νατσιός. 

## Παραπομπές


Μοσχοχωρι
Μοσχοχωρι
Περιμένοντας τα Σύννεφα

Το ***Περιμένοντας τα σύννεφα*** ( τουρκικά :*Bulutlari beklerken*, και  αγγλικά: *Waiting for the Clouds*) είναι ο τίτλος κινηματογραφικής ταινίας, σε σκηνοθεσία της Γιεσίμ Ουστάογλου, παραγωγή του 2004. Η ταινία έχει ως θέμα την πολιτική καταπίεση του πρόσφατου παρελθόντος στην Τουρκία και τις συνέπειες του διωγμού των Ελλήνων Ποντίων.

## Περίληψη
Το 1975 η εξηντάχρονη Αϊσέ ζει σε ένα τουρκικό χωριό στα παράλια της Μαύρης Θάλασσας, δυτικά της Τραπεζούντας. Μετά το θάνατο της μεγάλης της αδερφής απομονώνεται όλο και περισσότερο. Συνδέεται φιλικά με τον 8χρονο Μεχμέτ, ο οποίος προσπαθεί να την παρηγορήσει. 
Ο ερχομός του Θανάση στο χωριό, αλλάξει τη ζωή της. Τραβιέται σε μια ξύλινη καλύβα στα βουνά, στα σύννεφα, και αρνείται να επιστρέψει στο χωριό. Η συμπεριφορά της μένει ανεξήγητη για τους χωριανούς και τον Μεχμέτ αφού κανείς δε γνωρίζει το μυστικό της Αϊσέ, που κρύβει για πέντε δεκαετίες τώρα:

Πριν από την υιοθέτησή της από τουρκική οικογένεια ήταν κόρη Ελλήνων ορθόδοξων Ποντίων και λεγόταν Ελένη. Τώρα την βασανίζουν τύψεις και ενοχές επειδή ως δεκαετές παιδί είχε αποφασίσει να μην ακολουθήσει τον αδερφό της Νίκο στην Ελλάδα και να παραμείνει αντ' αυτού ασφαλής στην τουρκική οικογένεια. Πενήντα έτη μετά από το χωρισμό, αποφασισμένη να εξερευνήσει τις ελληνικές της ρίζες και να βρει το χαμένο αδελφό, η Αϊσέ ταξιδεύει στην Ελλάδα.

## Άλλες πληροφορίες
Το σενάριο της ταινίας βασίζεται στο μυθιστόρημα «Ταμάμα» του Γιώργου Ανδρεάδη.

Η Ουστάογλου επέλεξε ηθοποιούς με κριτήριο να αισθάνονται την ιστορία και να έχουν ένα παρόμοιο παρελθόν με τους χαρακτήρες του σεναρίου. Έτσι οι περισσότεροι από τους ηθοποιούς είναι ερασιτέχνες από τη βορειοανατολική Τουρκία ενώ άλλοι είναι Έλληνες ποντιακής καταγωγής από την Θεσσαλονίκη.

## Βραβεία και συμμετοχές
* 23. Istanbul International Film Festival, "Ειδικό βραβείο της επιτροπής" (2004)
* Sundance/NHK Filmmakers Award (2003)
Το 2004, η ταινία παρουσιάστηκε στο 45ο Φεστιβάλ Κινηματογράφου Θεσσαλονίκης στο πλαίσιο της ενότητας *Ματιές στα Βαλκάνια. *

## Παραπομπές


## Εξωτερικοί σύνδεσμοι
* Περιμένοντας τα Σύννεφα  στο cine.gr
* Περιμένοντας τα Σύννεφα στο cinephilia.gr
* Περιμένοντας τα Σύννεφα στο IMDb

Κατηγορία:Τουρκικές ταινίες
Κατηγορία:Ταινίες του 2004
Κατηγορία:Ελληνόφωνες ταινίες
Κατηγορία:Τουρκόφωνες ταινίες
Κατηγορία:Ταινίες βασισμένες σε ελληνικά μυθιστορήματα
Γεώργιος Τριάντης

Ο **Γεώργιος Τριάντης**, Πάτρα 1875 - 1954, ήταν δήμαρχος Πατρέων, σταφιδέμπορος και συνθέτης τετράφωνης εκκλησιαστικής μουσικής.

## Βιογραφία
Γεννήθηκε στην Πάτρα στις 25 Ιανουαρίου του 1875 και ήταν απόγονος παλιάς οικογένειας με καταγωγή από την Άμφισσα.

Διετέλεσε δήμαρχος το 1920 ύστερα από παρερμηνεία του νόμου. Όταν επαύθηκε από την κυβέρνηση ο δήμαρχος Δημήτριος Μπουκαούρης-Ανδρικόπουλος, ο Τριάντης ήταν πρώτος δημαρχιακός πάρεδρος. Σύμφωνα όμως με τον τελευταίο νόμο η αναπλήρωση της θέσης του δημάρχου γινόταν από το μέλος της Δημαρχιακής επιτροπής που είχε πλειοψηφήσει κατά τις τελευταίες εκλογές γι' αυτό και μετά από 13 μέρες αντικαταστάθηκε από τον Γεώργιο Τοπάλη.

Είχε ακόμη διατελέσει πρόεδρος του "Ορφέως" καθώς και πρόεδρος του εμπορικού συλλόγου το 1936-1937.

Απεβίωσε το Φεβρουάριο του 1954. Ήταν παντρεμένος με την Στεφανία Στεφάνου, με την οποία απέκτησε τρεις γιους.

## Η τετράφωνη εκκλησιαστική μουσική
Ο Γεώργιος Τριάντης διαμόρφωσε ένα πλήρες και τέλειο σύστημα τετράφωνης εκκλησιαστικής μουσικής για την ελληνορθόδοξη εκκλησία, έχοντας ως βάση τη βυζαντινή μουσική. Μελοποίησε ολόκληρη τη Θεία λειτουργία του Μεγάλου Βασιλείου, του Αγίου Ιωάννου του Χρυσοστόμου, της Αναστάσεως, Επιτάφιο θρήνο και εκατοντάδες άλλους ύμνους.

Διηύθυνε επί δεκαετίες την τετράφωνη χορωδία του Μητροπολιτικού ναού της Ευαγγελιστρίας στην Πάτρα και αργότερα, έως τα χρόνια της κατοχής, την τετράφωνη χορωδία του Ι.Ν. Παντανάσσης Πατρών. Η τετράφωνη χορωδία του Ι.Ν Παντανάσσης που υφίσταται μέχρι σήμερα φέρει το όνομα "Γεώργιος Τριάντης" προς τιμήν του παλιού χοράρχη έως το 1944 και ιδρυτής της. Ο Τριάντης εδραίωσε την τετράφωνη εκκλησιαστική μουσική στην Πάτρα, η οποία φαίνεται να προϋπήρχε στην πόλη ήδη από το 1870, δημιουργώντας παράδοση. Τα έργα του Τριάντη ψάλλονται σήμερα και σε αθηναϊκές εκκλησίες και αποτελούν ρεπερτόριο χορωδιακών συγκροτημάτων.

Το 2002 εκδόθηκε σε 350 αριθμημένα αντίτυπα ένας πανόδετος τόμος που περιλαμβάνει 251 αριθμημένους ύμνους της θείας λειτουργίας αλλά και άλλων ακολουθιών για τετράφωνη a capella ανδρική χορωδία σε μουσική Γεωργίου Τριάντη. Ο τόμος κυκλοφόρησε εκτός εμπορίου. Περιλαμβάνει ύμνους της θείας λειτουργίας του Ιωάννου του Χρυσοστόμου, του Μεγάλου Βασιλείου, τα απολυτίκια της οκτωήχου, 4 χερουβικά, 7 Σε υμνούμεν, 7 κοινωνικά (Αινείτε τον Κύριον), απολυτίκια αγίων και εορτών, ύμνους του τριωδίου, του πεντηκοσταρίου, δοξολογία, ύμνους της νεκρωσίμου ακολουθίας, τροπάριο της Κασσιανής, την τρίτη στάση των Εγκωμία με παραλλαγμένη για κάθε στροφή μουσική κ.ά. Στα ποικίλα κοινωνικά καθώς και τα χερουβικά γίνεται εκτεταμένη χρήση αντιστικτικών τεχνικών.

Ο Γεώργιος Τριάντης συνέθεσε και κοσμική μουσική.

## Παραπομπές


## Πηγές

* *Νεολόγος*, φύλλο 21/3/1954 (νεκρολογία)
* Γεωργίου Ν. Τριάντη, *Ύμνοι της θείας λειτουργίας και άλλων ιερών ακολουθιών για τετράφωνη ανδρική χορωδία*, Πάτραι 2002 (με σύντομο βιογραφικό του συνθέτη)

## Βιβλιογραφία

* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Κατηγορία:Έλληνες συνθέτες
Γκάγουεν

Στον Αρθουριανό κύκλο, ο **σερ Γκαουέιν** είναι από τους επιφανέστερους Ιππότες της Στρογγυλής Τραπέζης, ενώ συχνά ταυτίζεται με τον Ουαλό πολεμιστή Gwalchmei. Πατέρας του είναι ο Λοτ, ενώ μητέρα του στις περισσότερες πηγές εμφανίζεται η Μοργκόουζ κι έτσι ο Μόρντρεντ είναι ένα από τα αδέρφια του, μαζί με τους Γκάχερις, Άγκραβεϊν και Γκάρεθ. 

Σύμφωνα με διάφορες ιστορίες, είναι ένας γενναίος κι ευγενικός ήρωας, ο οποίος επιβιώνει από πολυάριθμες και μεγάλες δοκιμασίες, όπως η ιστορία που περιγράφεται στο έργο *[[Ο σερ Γκαουέιν και ο Πράσινος Ιππότης]]*, ενώ σε άλλες ιστορίες παρουσιάζεται ως κωμικός ήρωας, γυναικοκατακτητής και βίαιος, έχοντας πάθος για εκδίκηση. Διεκδικεί, μαζί με άλλους, το Άγιο Δισκοπότηρο, αλλά του το αρνούνται λόγω των κριμάτων του. Εξάλλου, εμπλέκει τα αδέρφια του σε ένα κύκλο εκδίκησης εναντίον του Πέλλινορ και του γιου του, Λάμορακ, καθώς ο Πέλλινορ είχε σκοτώσει τον πατέρα τους, Λοτ. 

Όταν ο Λάνσελοτ σώζει τη Γκουίνεβηρ από την καταδίκη της στην πυρά, ακολουθεί μάχη με την ακολουθία του Αρθούρου, κατά την οποία σκοτώνονται δυο αδέρφια του Γκαουέιν. Αυτό προκαλεί το έντονο μίσος του για τον Λάνσελοτ κι ωθεί τον Αρθούρο σε πόλεμο εναντίον του: αυτές οι διαμάχες θα σημάνουν τη ρήξη μεταξύ των Ιπποτών της Στρογγυλής Τραπέζης. Ο Γκαουέιν τελικά τραυματίζεται από τον Λάνσελοτ και πεθαίνει στο Ντόβερ. 

## Εξωτερικοί σύνδεσμοι
* 
* ''Encyclopedia Mythica''

Κατηγορία:Ιππότες της Στρογγυλής Τραπέζης
Ντρέντνωτ

Ο όρος **Ντρέντνωτ** (αγγλικά: *Dreadnought*) μπορεί να αναφέρεται:

* Στο Θωρηκτό Ντρέντνωτ, τύπος πλοίου εξοπλισμένα με πυροβόλα αποκλειστικά μεγάλου διαμετρήματος, ακολουθώντας το πρότυπο του βρεταννικού HMS ''Dreadnought'' το 1906. Ο όρος βρίσκει χρήση και σε είδη πολεμικής επιστημονικής φαντασίας, αναφερόμενος σε πολεμικά σκάφη μεγαλύτερα από απλά θωρηκτά.
* Στο HMS ''Dreadnought'', όνομα διαφόρων πολεμικών πλοίων του Βρεταννικού Βασιλικού Ναυτικού.
* Στο σοβιετικό άρμα βαρέος πυροβολικού KV-2 , το οποίο αποκαλούταν «Ντρέντνωτ» από τα πληρώματά του.
Μπέντβιρ

[thumb|right|150px|''Ο Σερ Μπέντβιρ πετάει το Εξκάλιμπερ στη Λίμνη'', Aubrey Beardsley, [1894.]]
Στην ουαλική λογοτεχνία και στον Αρθουριανό κύκλο, ο **Σερ Μπέντβιρ** (αγγλ. *Sir Bedivere ή Bedwyr*) είναι από τους πρωταρχικούς Ιππότες της Στρογγυλής Τραπέζης του Βασιλιά Αρθούρου, δεύτερος σε σειρά μετά το Σερ Κέι. Είναι αδερφός του Σερ Λούκαν και ξάδερφος του Σερ Γκρίφλετ. Έγινε οινοχόος του Βασιλιά και άρχοντας της Νορμανδίας. Αν και μονόχειρ, περιγράφεται σαν γοητευτικός κι εξαίρετος πολεμιστής. Μαζί με τον Αρθούρο και το Σερ Κέι, αντιμετώπισε ένα γίγαντα στο Μον Σεν Μισέλ. 

Οι περισσότεροι συγγραφείς υποβιβάζουν το χαρακτήρα του Μπέντβιρ, παρά το γεγονός ότι στους αγγλικούς μύθους έχει αξιομνημόνευτο ρόλο, καθώς ήταν ο τελευταίος Ιππότης που στάθηκε δίπλα στον ετοιμοθάνατο Αρθούρο, έχοντας επιζήσει από τη μάχη του Κάμλαν. Έπειτα από επιθυμία του Αρθούρου, πέταξε το Εξκάλιμπερ στη Λίμνη, ήταν μάρτυρας στην μυθική αναχώρηση του Αρθούρου για το Άβαλον και έπειτα αποσύρεται σε ένα ερημητήριο του Γκλάστονμπερι μέχρι το τέλος της ζωής του.

## Εξωτερικοί σύνδεσμοι
* Encyclopedia Mythica

Κατηγορία:Ιππότες της Στρογγυλής Τραπέζης
Παραβολή

Ο όρος **παραβολή** μπορεί να αναφέρεται:
# Στην Παραβολή (λογοτεχνία) ως παράθεση ή σύγκριση
# Στην Παραβολή (θεολογία) ως διήγηση με υψηλό ηθικό δίδαγμα ή σημαντική αλήθεια.
# Στην Παραβολή (γεωμετρία) ως επίπεδη ανοικτή καμπύλη, της οποίας τα σημεία ισαπέχουν από κάποιο άλλο.
# Στην Παραβολή πλοίου ως το κοινώς λεγόμενο «πλεύρισμα» των πλοίων σε προβλήτα.
Αλκυόνη

Με το όνομα **Αλκυόνη** αναφέρονται:

## Μυθικά πρόσωπα
* Η Αλκυόνη (μυθολογία): Κόρη του Αιόλου στην Ελληνική μυθολογία.
* Η Αλκυόνη: Κόρη του Άτλαντα στην Ελληνική μυθολογία
* Η Αλκυόνη η Κλεοπάτρα: Κόρη του Ίδα (Ελληνική μυθολογία)
* Η Αλκυόνη η Κορίνθια: Κόρη του Αγήμονα (Ελληνική μυθολογία)

## Πλοία
* Η Αλκυόνη (ημιολία): Γαλλική ημιολία στη Ναυμαχία του Ναυαρίνου. 
* Η Αλκυόνη (πλοίο): Γαλλικό ερευνητικό πειραματικό πλοίο.
* Η Αλκυόνη Ι (τορπιλοβόλο): Τορπιλλοβόλο του Ελληνικού, άλλοτε, Βασιλικού Ναυτικού.
* Η Αλκυόνη ΙΙ (ωκεανογραφικό): Ωκεανογραφικό πλοίο του Ελληνικού άλλοτε Βασιλικού Ναυτικού.

## Άλλες χρήσεις
* Η Αλκυόνη (αστέρας): Αστέρας στο ανοικτό σμήνος των Πλειάδων, στον αστερισμό Ταύρο.
* Η Αλκυόνη λίμνη ή Αλκυονία: Αρχαία ελληνική μυστηριώδης λίμνη.
* Αλκυόνη (πτηνό) ή Αλκυόνη, το κοινώς ψαροπούλι
## Δείτε επίσης
*Αλκυονίδες ημέρες,
*Αλκυονίδα θάλασσα.

Κατηγορία:Αποσαφηνίσεις ονομάτων
Βασιλική Λευκάδας

Η **Βασιλική** (ιστορικά γνωστή ως *Βοϊβόδα*) είναι ένα παραλιακό χωριό της περιφερειακής ενότητας Λευκάδας, στο νότιο τμήμα του νησιού. Έχει μόνιμο πληθυσμό 395 κατοίκους σύμφωνα με την απογραφή του 2011. Αποτελεί γνωστό τουριστικό θέρετρο και λιμάνι του νομού. Απέχει περίπου 22 χλμ. ΝΔ. από το Νυδρί και 38 χλμ. Ν.-ΝΔ. από την πόλη της Λευκάδας. Το λιμάνι της φιλοξενεί κυρίως επαγγελματικά και ιδιωτικά πλοία αναψυχής, μικρά σκάφη, επαγγελματικά αλιευτικά και ημερόπλοια.

Από τη Βασιλική ξεκινούν τα τουριστικά σκάφη για τις παγκοσμίως διάσημες παραλίες Πόρτο Κατσίκι και Εγκρεμνοί, που βρίσκονται σε μια απομονωμένη τοποθεσία στα νοτιοδυτικά του νησιού και είναι αρκετά πιο δυσπρόσιτες από τη στεριά. Για την περαιτέρω τουριστική ανάπτυξη του χωριού πραγματοποιούνται έργα αναβάθμισης του λιμανιού, που θα επιτρέψουν τον ελλιμενισμό περισσότερων σκαφών μεγάλου εκτοπίσματος.

Μέχρι την εφαρμογή του προγράμματος Καλλικράτη ανήκε διοικητικά στον Δήμο Απολλωνίων του οποίου αποτελούσε και έδρα.

## Τουρισμός

Η κύρια πηγή εσόδων του χωριού είναι ο τουρισμός, καθώς η ομώνυμη παραλία του χωριού με τα αβαθή νερά της θεωρείται ιδανική για κολύμπι και ιστιοσανίδα (windsurfing) λόγω των ιδανικών ανέμων που φυσούν καθ' όλη τη διάρκεια του καλοκαιριού σε συνδυασμό με την προστασία που παρέχει η τοποθεσία από τα κύματα. Λόγω του τουρισμού επωφελούνται πολλά εστιατόρια-ταβέρνες καθώς και μαγαζιά τουριστικών ειδών. Το χωριό επίσης αποτελεί δημοφιλή προορισμό και για ποδηλάτες.

## Δημογραφία

## Φωτογραφίες

File:Vasiliki 6360.JPG|Το λιμάνι της Βασιλικής
File:Vasiliki, Lefkada 1 - panoramio.jpg|Θέα του Κόλπου της Βασιλικής
File:Vasiliki, Lefkada 3 - panoramio.jpg|Κατοικίες


## Παραπομπές


Κατηγορία:Χωριά της περιφερειακής ενότητας Λευκάδας
Εξισορρόπηση φόρτου (υπολογιστές)

Στην πληροφορική **εξισορρόπηση φόρτου** (αγγλ.: *load balancing*) είναι ένας όρος ο οποίος περιγράφει την κατανομή μίας λειτουργίας που χρειάζεται να εκτελείται απρόσκοπτα μεταξύ ενός αριθμού διακομιστών με σκοπό τη μείωση του φόρτου εργασίας. Αυτό γίνεται για να επιτευχθεί συνεχής και απρόσκοπτη λειτουργία ενός συστήματος. Ο φόρτος μοιράζεται σε έναν αριθμό από διακομιστές που εξυπηρετούν συγκεκριμένο σκοπό. Αν κάποιος από αυτούς παρουσιάσει πρόβλημα, οι υπόλοιποι συνεχίζουν το έργο απρόσκοπτα, αν και επιβαρύνονται περισσότερο.

Κατηγορία:Δρομολόγηση
Κατηγορία:Διαχείριση δικτύων
Αλιευτικό πεδίο

Με τον όρο **Αλιευτικά πεδία** ή **αλιευτικές ζώνες** (fishing fields ή fishing waters) χαρακτηρίζονται μεγάλες θαλάσσιες περιοχές ανά τον κόσμο, πλούσιες σε αλιεύματα και στις οποίες κατ΄ εξοχήν διεξάγεται αλιεία συνήθως συγκεκριμένου είδους αλιεύματος.

thumb|right|270px|<div style='text-align: center;'>
Παγκόσμιος χάρτης αλιευτικών ζωνών
</div>

Τέτοια πεδία βρίσκονται στις ακόλουθες θαλάσσιες περιοχές με τά αντίστοιχα αλιεύματα:

# Ανατολικό τμήμα Βορείου Ατλαντικού Ωκεανού (αλιεία ρέγγας).
# Δυτικό τμήμα Βορείου Ατλαντικού Ωκεανού (αλιεία μπακαλιάρου).
# ΒΑ. τμήμα Ειρηνικού Ωκεανού (αλιεία σολομού).
# ΒΔ. τμήμα Ειρηνικού Ωκεανού (αλιεία ρέγγας, μπακαλιάρου κ.ά.).
# Πολικές θάλασσες (αλιεία μπακαλιάρου) και
# Περιοχή Ανταρκτικής (αλιεία φάλαινας).

Ανεξάρτητα όμως των παραπάνω περιοχών που καθορίσθηκαν κατά το είδος των αλιευμάτων, σήμερα η Διεθνής Οργάνωση Τροφίμων και Γεωργίας (FAO) του ΟΗΕ έχει καθορίσει αριθμητικά όλες τις θαλάσσιες ζώνες αλιευτικών δραστηριοτήτων όπου και με τον αντίστοιχο αριθμό αναφέρονται και παρακολουθούνται τα αλιεύματα σε παγκόσμια βάση.

## Εξωτερικοί σύνδεσμοι

*Αλιευτικό πεδίο (National Aquaculture Sector Overview ) - fao.org

Κατηγορία:Αλιεία
*
Αμοργός (αποβατικό)

Το **Α/Β Αμοργός** ήταν σκάφος Αποβατικό αρμάτων του Πολεμικού Ναυτικού, με τα διακριτικά **Α/Β 1301**, (αργότερα) **Α/Β 263** και (τέλος) **Α/Β 1300**.

Το πλοίο παραλήφθηκε στις 22 Μαΐου 1944 από το Ναυτικό των ΗΠΑ.  Το πλοίο παραχωρήθηκε στο Πολεμικό Ναυτικό από το Αμερικανικό Ναυτικό το 1946, όπου αναφέρονταν ως «LCT 1301». Η ύψωση της ελληνικής σημαίας έγινε στις 10 Μαρτίου 1946 στο Ελ Κάπριτ στη Διώρυγα του Σουέζ. Εκτός από το Α/Β Αμοργός, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου τα: Βραχνί, Θήρα, Μήλος, Κύθηρα, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες, τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακρόν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

## Πηγές
* LCT Mk 6 - From the Bureau of Ships Navy Department 

Κατηγορία:Ελληνικά αποβατικά
Λιβύρνις

Η λ**ιβύρνις** ή λ**ιβυρνίς** ή λ**ιβυρνίδα** (λατινικά Liburna) ήταν τύπος ελαφρού και ταχέως πολεμικού πλοίου κατά την αρχαιότητα. Ονομάστηκε από τη δαλματική φυλή των Λιβυρνών, που τα χρησιμοποιούσαν για πειρατεία. Υιοθετήθηκε ευρέως από το ρωμαϊκό ναυτικό και μετά τη ναυμαχία του Ακτίου άρχισε να αντικαθιστά τα βαρύτερα πολεμικά σκάφη (τετρήρεις, πεντήρεις κλπ.). Κατά τους 1ο με 3ο αιώνες μ.Χ. οι λιβυρνίδες (μονόκροτες ή και δίκροτες) αποτελούσαν τον όγκο των πολεμικών σκαφών του ρωμαϊκού ναυτικού, ειδικά στους επαρχιακούς στόλους. Εξέλιξή τους αποτελεί ο βυζαντινός δρόμων.

Η ονομασία αναβίωσε τον 19ο αιώνα στο νεοσύστατο ελληνικό ναυτικό, όπου αποδόθηκε σε μικρά ταχύπλοα με ιστιοφορία, τύπου Βελλούς ή Μύστικου, που χρησιμοποιούνταν ως απόστολα πλοία και για καταδίωξη πειρατείας. Σήμερα έχει εκλείψει.

Πλοία τύπου Λιβυρνίδας του Ελληνικού Πολεμικού Ναυτικού ήταν:

* Αμφιτρίτη ΙΙ (λιβύρνις)
* Δελφινία (λιβύρνις)
* Κυμοθόη Ι (λιβύρνις)
* Πανθήρα (λιβύρνις)

## Εξωτερικοί σύνδεσμοι
* 
* 

Κατηγορία:Πολεμικά πλοία
Κατηγορία:Κωπήλατα πλοία
Αμφιτρίτη ΙΙΙ (ατμοβάρις)

Το τροχήλατο ατμόπλοιο **Αμφιτρίτη ΙΙΙ** ναυπηγήθηκε το 1865, στα ναυπηγεία "Cammell Laird" του Λιβερπουλ με το όνομα Penguin, με σκοπό να χρησιμοποιηθεί από το ναυτικό των Συνομόσπονδων Πολιτειών της Αμερικής για τη διάσπαση του ναυτικού τους αποκλεισμού. Αγοράστηκε επειγόντως από την Αγγλία μαζί με το Μπουμπουλίνα Ι το 1867 και κατέπλευσε στην Ελλάδα τον Δεκέμβριο του ίδιου έτους.

Δεν χρησιμοποιήθηκε ποτέ ως πολεμικό σκάφος και το 1869 τροποποιήθηκε σε βασιλική θαλαμηγό. Το 1872 έκανε αλλαγή λεβήτων στην Τεργέστη.

Παροπλίστηκε τελικά το 1892 και χρησιμοποιήθηκε μέχρι το 1906 σαν ναυτώνας στον Ναύσταθμο Σαλαμίνας.

## Παραπομπές



Κατηγορία:Ελληνικές θαλαμηγοί
Κατηγορία:Ελληνικές ατμοβάριδες
Θαλαμηγός

thumb|right|250px|Θαλαμηγός
[thumb|right|250px|Θαλαμηγός ''[Yamaha Motor Company|Yamaha PRESTIGE*]]
Ως *'θαλαμηγός (Θ/Γ)** ή ''γιωτ'' εκ του αγγλικού «''yacht''» χαρακτηρίζονται κυρίως [[Πλοίο|πλοία]] [[Είδη πολυτελείας|πολυτελούς κατασκευής]], αυξημένων μέσων διάσωσης και ναυτιλιακών οργάνων που χρησιμοποιούνται ιδιωτικά και περισσότερο για ψυχαγωγικούς σκοπούς. Σήμερα τα σύγχρονα σκάφη θαλαμηγοί είναι ως επί το πλείστον [[Ταχύπλοο|ταχύπλοα]] μεγάλα σκάφη που μπορούν να εκτελέσουν μακρινά ταξίδια, τα λεγόμενα εκ του αγγλικού όρου «κρούιζιν γιώτς» (''cruising yachts''), πολλά εκ των οποίων νοικιάζονται σε τρίτους, είτε κατά ημέρα, είτε κατά εβδομάδα, ή κατά περίοδο.

Τα σημαντικότερα εξ αυτών στον κόσμο φέρουν στον εξοπλισμό τους, επ΄ αυτών, μέχρι και δύο [[Ελικόπτερο|ελικόπτερα]] σε ειδικά διαμορφωμένους χώρους των καταστρωμάτων τους. Αρκετός όμως αριθμός εξ αυτών προέρχεται από παλαιά [[Ιστιοφόρο|ιστιοφόρα]], ή ακτοπλοϊκά επιβατηγά που υπερέβησαν το όριο ηλικίας ενέργειας.

Πολλές χώρες διατηρούν κρατικά τέτοια σκάφη ή νοικιάζουν για κάλυψη αναγκών φιλοξενίας υψηλών προσώπων, ή και για ψυχαγωγία των ίδιων των Πολιτειακών Αρχόντων τους. Οι κρατικές θαλαμηγοί υπάγονται επιχειρησιακά στις ναυτικές δυνάμεις των χωρών, έστω και αν δεν φέρουν πολεμικό οπλισμό, οι οποίες και επιφορτίζονται τη συντήρησή τους.

*Η κύρια διαφορά μεταξύ ''θαλαμηγού'' και [[κότερο|κότερου]] είναι ότι το δεύτερο ως επί το πλείστον είναι **ιστιοφόρο''', επίσης πολυτελούς κατασκευής.
*Οι θαλαμηγοί ελλιμενίζονται κυρίως σε τουριστικούς λιμένες και εγκαταστάσεις τις λεγόμενες διεθνώς «Μαρίνες».  

Θαλαμηγοί του Ελληνικού Πολεμικού Ναυτικού υπήρξαν οι:

* Αμφιτρίτη IV (θαλαμηγός) / 93
* Αργώ ΙΙΙ (θαλαμηγός) 
* Ευφροσύνη Ι (Θαλαμηγός)
* Χριστίνα (Θαλαμηγός)

## Εξωτερικοί σύνδεσμοι
* 
* 

Κατηγορία:Πολεμικά πλοία
Κατηγορία:Επιβατηγά πλοία